Domkirken i byen ble i 1125 viet til St. Svithun og Den hellige treenighet og fungerte som katolsk domkirke for et område som omfattet både Rogaland, deler av Agder og noen dalfører i Telemark. Ved reformasjonen brøt kongen og samfunnet som sådan med den katolske kirken, og all katolsk virksomhet ble brakt til opphør. Domkirken og alle andre kirker i Norge inngikk dermed i den lutherske kirken. Etterhvert ble det forbundet med dødsstraff å være katolikk, og forbudet varte ved fram til 1843. Dette året opphevet Stortinget konventikkelplakaten, og andre menigheter enn den lutherske kunne operere.